b'\n_START_ARTICLE_\n\xc5\xaaminis bronchitas\n_START_PARAGRAPH_\n\xc5\xaaminis bronchitas (lot. bronchitis acuta) yra staiga prasidedantis bronch\xc5\xb3 gleivin\xc4\x97s u\xc5\xbedegimas, kurio eiga paprastai esti trumpa ir gerybin\xc4\x97._NEWLINE_\xc5\xaaminiu bronchitu serga apie 4-8 proc. \xc5\xbemoni\xc5\xb3, da\xc5\xbeniausiai yra sergama pavasar\xc4\xaf ir ruden\xc4\xaf.\n_START_SECTION_\nPrie\xc5\xbeastys ir i\xc5\xa1sivystymas\n_START_PARAGRAPH_\n\xc5\xaamin\xc4\xaf bronchit\xc4\x85 sukelia \xc4\xafvair\xc5\xabs mikroorganizmai (pneumokokai, stafilokokai, streptokokai ir kt), kurie da\xc5\xbeniausiai intensyviai dauginasi vir\xc5\xa1utiniouse kv\xc4\x97pavimo takuose. Susidarius palankioms aplinkybems (per\xc5\xa1alus, \xc4\xafkvepus dulki\xc5\xb3, sutrikus \xc5\xa1irdies veiklai, susirgus gripu), j\xc5\xb3 gyvybin\xc4\x97 veikla sustipr\xc4\x97ja; tada stipriai dirginami kv\xc4\x97pavimo takai. Per\xc5\xa1alus taip pat susidarius ligai palankioms s\xc4\x85lygoms, bronch\xc5\xb3 gleivin\xc4\x97s kraujagysl\xc4\x97s i\xc5\xa1siple\xc4\x8dia, gausiau i\xc5\xa1siskiria gleivi\xc5\xb3, d\xc4\x97l to sutrinka bronch\xc5\xb3 motorika, ir suma\xc5\xbe\xc4\x97ja bronch\xc5\xb3 epitelini\xc5\xb3 l\xc4\x85steli\xc5\xb3 atsparumas mikroorganizmams, kuri\xc5\xb3, be to, labai pagaus\xc4\x97ja. Tuomet intensyviau kaupiasi leukocitai, bronch\xc5\xb3 sekretas darosi gleivinis-p\xc5\xablinis. Prasid\xc4\x97jus bronch\xc5\xb3 spazmams, d\xc4\x97l u\xc5\xbedegimo paburkus j\xc5\xb3 gleivinei, laikinai jiems u\xc5\xbesiki\xc5\xa1us gleiviniu-p\xc5\xabliniu sekretu, susidaro s\xc4\x85lygos infekcijai skverbtis \xc4\xaf smulkiausius bronch\xc5\xb3 i\xc5\xa1si\xc5\xa1akojimus-bronchioles. Jiems pasiekus alveoles, atsiranda komplikacija-bronchopneumonija.\n_START_SECTION_\nKlinika\n_START_PARAGRAPH_\n\xc5\xaaminis bronchitas da\xc5\xbeniausiai prasideda sloga ir faringitu arba pra\xc4\x97jus 2-3 dienoms nuo j\xc5\xb3 pirm\xc5\xabj\xc5\xb3 rei\xc5\xa1kini\xc5\xb3 pasirodymo. Sergantieji skund\xc5\xbeiasi kosuliu, skrepliavimu ir pablog\xc4\x97jusia bendra savijauta. Pirmomis ligos dienomis paprastai skrepli\xc5\xb3 nesti, v\xc4\x97liau pradeda i\xc5\xa1siskirti nedaug gleiving\xc5\xb3 ir gleiving\xc5\xb3-p\xc5\xablini\xc5\xb3 skrepli\xc5\xb3. K\xc5\xabno temperat\xc5\xabra da\xc5\xbeniausiai b\xc5\xabna subfebrili. Sunkesniais atvejais, prasid\xc4\x97jus smulki\xc5\xb3j\xc5\xb3 bronch\xc5\xb3 u\xc5\xbedegimui ir ypa\xc4\x8d sunkiai gretutinei ligai (pvz., gripui), ji gali b\xc5\xabti auk\xc5\xa1ta. Sergantieji prakaituoja, j\xc5\xb3 apetitas kiek pablog\xc4\x97ja._NEWLINE_Ap\xc5\xbei\xc5\xabrint galima, ypa\xc4\x8d kai liga yra sunki, pasteb\xc4\x97ti, jog kv\xc4\x97pavimas kiek pada\xc5\xben\xc4\x97j\xc4\x99s (kv\xc4\x97puojama 20-30 kart\xc5\xb3 per minut\xc4\x99), kartais l\xc5\xabpas i\xc5\xa1beria p\xc5\xabsl\xc4\x97mis (herpes labialis)._NEWLINE_Tiriant kv\xc4\x97pavimo organ\xc5\xb3 sistem\xc4\x85 palpacijos ir perkusijos metodais joki\xc5\xb3 nukrypim\xc5\xb3 nuo normos nenustatoma. Auskultuojant vezikulinis kv\xc4\x97pavimas, ypa\xc4\x8d ai\xc5\xa1kiai girdima i\xc5\xa1kv\xc4\x97pimo faz\xc4\x97 (mat orui patekti \xc4\xaf alveoles yra nelengva, o i\xc5\xa1kv\xc4\x97pti j\xc4\xaf pro paburkusiais bronchioles dar sunkiau) ir i\xc5\xa1plit\xc4\x99 sausi arba neskamb\xc5\xabs dr\xc4\x97gni karkalai, kuri\xc5\xb3 pob\xc5\xabdis priklauso nuo sekreto ypatybiu ir susikaupimo vietos. Tiriat ligon\xc4\xaf rentgeno spinduliais, matyti kiek sustipr\xc4\x97j\xc4\x99s plau\xc4\x8di\xc5\xb3 dr\xc5\xab\xc5\xbe\xc4\x97tumas. Tai rodo, kad visa kv\xc4\x97pavimo organ\xc5\xb3 sistema yra hiperemi\xc5\xa1ka. Joki\xc5\xb3 \xc5\xbeidinini\xc5\xb3 pritemim\xc5\xb3 plau\xc4\x8diuose neb\xc5\xabna. Svarbiausi laboratorinio tyrimo objektai yra skrepliai ir kraujas. Skrepliai i\xc5\xa1 prad\xc5\xbei\xc5\xb3 b\xc5\xabna negaus\xc5\xabs, t\xc4\x85s\xc5\xabs ir gleivingi. Po keli\xc5\xb3 dien\xc5\xb3 j\xc5\xb3 padaug\xc4\x97ja, jie darosi skysti ir gleiviniai-p\xc5\xabliniai. skrepliuose, tiriant mikroskopu, randama daug leukocit\xc5\xb3, eritrocit\xc5\xb3, mikroorganizm\xc5\xb3. Periferiniame kraujuje didesni\xc5\xb3 poslinki\xc5\xb3 paprastai neb\xc5\xabna ENG ir leukocit\xc5\xb3 skai\xc4\x8dius paprastai esti normal\xc5\xabs arba tik \xc5\xa1iek tiek padid\xc4\x97j\xc4\x99.\n_START_SECTION_\nLigos eiga\n_START_PARAGRAPH_\nDa\xc5\xbeniausiai jau po keli\xc5\xb3 dien\xc5\xb3 ligonis nustoja kar\xc5\xa1\xc4\x8diuoti, ma\xc5\xbeiau prakaituoja. Per 1-2 savaites visi\xc5\xa1kai nustoja kos\xc4\x97ti ir skrepliuoti. Nusilpusiems, kitomis ligomis sergantiems arba ner\xc5\xabpestingai besigydantiems, nesilaikantiems paskirto re\xc5\xbeimo bei pakartotinai per\xc5\xa1alantiems \xc5\xbemon\xc4\x97ms \xc5\xabminis bronchitas gali komplikuotis-prasideda bronchopneumonija arba liga gali peraugti \xc4\xaf l\xc4\x97tin\xc4\xaf bronchit\xc4\x85.\n_START_SECTION_\nGydymas\n_START_PARAGRAPH_\nSergantiems \xc5\xabminiu bronchitu skiriama re\xc5\xbeimas, dieta, slaugymo priemon\xc4\x97s ir vaistai. Sunkiau sergantiems ligoniams (labai kar\xc5\xa1\xc4\x8diuojantiems) skiriamas nam\xc5\xb3 stacionarinis, lengvai sergantiems-tausojantis ambulatorinis re\xc5\xbeimas. pastariesiems patariama pailginti poilsio valand\xc5\xb3 skai\xc4\x8di\xc5\xb3, ilgiau pagul\xc4\x97ti po piet\xc5\xb3 ir vakare. Nustatatant diet\xc4\x85, patariama vartoti kuo daugiau askorbin\xc4\x97s r\xc5\xabg\xc5\xa1ties turin\xc4\x8di\xc5\xb3 maisto produkt\xc5\xb3, gerti kar\xc5\xa1t\xc5\xb3 g\xc4\x97rim\xc5\xb3 (arbatos), vengti sunkiai vir\xc5\xa1kinamo maisto (r\xc5\xabkytos ir riebios m\xc4\x97sos, konserv\xc5\xb3 ir kt.)'